**BARGAMES 2023:**

***Regler:***

Generelle:

1. Piger er velkomne… NÅR VI ER FÆRDIGE MED AT SPILLE!!!… før da betragtes de som forstyrrende elementer, vi kan ikke gøre noget ved dem der selv dukker op, men lad være at invitere, da det både forstyrrer dit og din modstanders spil.
2. Husk det er sjovt at vinde og trist at tabe, men det er ikke tilladt at ty til vold ved forkert eller rigtig resultat!
3. Snyd og bedrag tolereres ikke og opdages det, er olferter, dummebøder og lignende tilladt i gruppen.
4. I hver gruppe er der en formand, formanden er ansvarlig for at gruppens papir kommer forbi Bargames administrator (Gram) jævnligt så finalerne ikke skal lade sig vente pga papirarbejde, gruppen er ansvarlig for at det er de rigtige resultater der kommer på papiret.
5. Der bliver dystet i 6 ”sportsgrene” i de indledende runder, her gælder det om at gøre det så godt som mulig, for her bliver det afgjort om man skal i top4 eller bund4.

Finalen foregår så i skomager, hvor man får den endelige placering.

1. Efter de indledende runder giver taber 1 flaske hof til vinder af pulje.
2. Ved tvivlsspørgsmål om placering i puljen, spilles en hurtig omgang snyd (uden Viborg) med 4 terninger hver.
3. De lavest placeret skal deles om at fylde pokalen, de øverst placerede bestemmer før snyd hvilken øl der skal fyldes i pokalen, som vinderen skal drikke inden vi forlader stedet.

**POOL:**

Der spilles med makker, 2 point til hver for hvert vundet spil.

***Særregel !:*** Kun 1 point til modstanderhold hvis sort ball stødes for tidlig i eller stødes i forkerte hul. (kan det tydelig ses det er med vilje forbliver det 2 point til vinderne)

Der spilles uden ekstra stød ved fejl, men fri hvid ball, ikke nødvendigvis over midten. Kommer til at skyde modstanderens ball i hul betragtes det ikke som fejl blot man har ramt egen ball først.

Spillet er tabt hvis:

* man skyder 8-ball i for tidlig.
* Kun 8-ball tilbage på bordet og der begåes fejl

Der er dømt fejl hvis man ikke rammer en af sine egne som første ball, eller slet ikke rammer nogen baller, men ikke hvis man rammer sin egen først og ved uheld støder modstander ball i.

Sort ball i modsat hul end sidste ball, hvis hullet er optaget så samme!

***OBS!*** I 3 mandsgrupper, spilles 1 mod 1, således hver kun får 2 spil.

**KLASK:**

Klask er nyt på programmet i år. Det er et forholdvis hurtigt spil, så der spilles til 5 mål/point mod hver i gruppen. Der gives 2 point for sejr. Jeg tvivler mange kender reglerne. Så her er de som beskrevet på nettet:

I KLASK dyster to spillere om at være den første der scorer seks point på modstanderen. Pointene kan fås ved at skubbe en rød kugle ned i modstanderen mål, der udgøres af en fordybning i hver ende. Hver spiller bruger en stærk magnet under spillepladen til at manøvrere deres egen brik rundt på egen banehalvdel, og ad den vej skubbe kuglen over til modstanderen, mens de samtidig undgår de tre hvide magneter, der ildevarslende adskiller de to banehalvdele.  
Man får point ved at:

* Skubbe kuglen ned i modstanderens hul.
* Modstanderen får to af de tre hvide magneter fra midtbanen på sin brik.
* Modstanderen mister kontrollen over sin brik.
* Modstanderen lander i sit eget mål med et stort KLASK.

***OBS!*** Er man lidt lusket og bekymrer man sig ikke meget om fairplay er der rig mulighed for at køre bølletaktik og bruge magnetismen i brikkerne til at skubbe de hvide magnetbrikker over på modstanderens banehalvdel, mens han er ved at give bolden op nede i hjørnet. Selvom den slags selvfølgelig ikke bør finde sted i en gentlemansport som KLASK, er der ikke umiddelbart noget i reglerne, der siger at det ikke er tilladt.

**BACKGAMMON:**

Hver deltager spiller mod alle i puljen, hverken loft eller tvungen udtagning.

2 point ved gammon eller Backgammon.

1 point ved vundet spil.

**MAYER:**

Der spilles 2 spil.

Man kan ikke give Mayer tilbage til afsender, med mindre man har rystet bægeret, så tælles det som ny omgang.

Tæller terning starter på 6, første spiller der når 0 får 0 point, anden der når 0 får 1 point, tredje der rammer 0 får 2 point og vinder får 3 point i hvert spil.

***OBS!*** I 3 mandsgrupper, 2 point til vinder, 1 point til 2.plads, 0 point til 3. plads

**BORDFODBOLD:**

Der spilles atter 2 og 2, hver får 3 kampe, hver kamp spilles med det antal bolde der nu kommer ud ved møntikast. Hver vinderholds spillere vil få 1 point hver for vundet kamp.

***Særregel !:*** Får modstanderen 2 eller færre mål tildeles der 2 point til hver af vinderne.

***OBS!*** I 3 mandsgrupper, spilles 1 mod 1, således hver kun får 2 spil.

**DART**

Der spilles 2 spil hvor hver spiller har 9 skud mod tavlen i hvert spil, den der efter disse 9 skud har ramt flest 20’ere er vinder, med lidt hovedregning kan man max få 27 20’ere.

3 point til vinder, 2 point til 2.plads, 1 point til 3. plads i hvert spil.

***OBS!*** I 3 mandsgrupper, 2 point til vinder, 1 point til 2.plads, 0 point til 3. plads**SNYD**

I år prøver vi at få alle til at spille snyd på følgende måde:

Snyd spilles af de 3-6 vindere sammen med 2’erne fra deres pulje. 2’erne spiller dog med handicap og starter i viborg. De 3-6 tabere af puljerne spiller i taberfinale mod 3’erne fra puljen, her er det taberne fra puljerne der starter i viborg.

Man spiller til "Viborg" og tilbage, når første mand er tilbage har han tabt, de andre spiller videre om placeringer, man starter IKKE forfra når første mand vender hjem, altså bliver man i ”Viborg” hvis man er der.

Der spilles med trapper, men ikke slags.

***Særregel !:*** Tommelfingre skal være synlige og man må kun kigge 1 gang!! Altså ikke åbne og lukke selv om det ikke er ens tur endnu.

Opdages snyd i de 2 finaler ryger spilleren der snyder til viborg (eller tilbage derfra) og runden går om!